Salvator Rosa
Salvator Rosa (ka Salvatore Rosa) (1615–1673) oli itaalia maalikunstnik, kelle loomingut võib pidada barokseks. Ta on eelkõige tuntud oma metsikult romantiliste maastiku- ja lahingumaalide ning meremaalide ehk mariinide poolest. Peale selle kirjutas ta ka satiirilisi tekste ja heliloomingut ning tegutses näitlejana. Napolist pärit Rosa töötas peamiselt Firenzes ja Roomas maalikunstnikuna. Esmalt sai ta tuntuks oma lahingumaalidega, mille eest ta pälvis palju kiidusõnu, aga hiljem pühendus maastikumaalidele.